b'\n_START_ARTICLE_\nVerdunska pogodba\n_START_PARAGRAPH_\nVerdunska pogodba, podpisana avgusta 843, je bila prva od pogodb, ki so Karolin\xc5\xa1ko cesarstvo razdelile na tri kraljestva med tri \xc5\xa1e \xc5\xbeive sinove Ludvika Pobo\xc5\xbenega, sina in naslednika Karla Velikega. Pogodba je bila podpisana v Verdun-sur-Meuse in je kon\xc4\x8dala triletno karolin\xc5\xa1ko dr\xc5\xbeavljansko vojno.\n_START_SECTION_\nOzadje\n_START_PARAGRAPH_\nKo je Ludvik Pobo\xc5\xbeni je leta 840 umrl, je njegov najstarej\xc5\xa1i sin, Lotar I. Karolin\xc5\xa1ki, zahteval oblast nad celim o\xc4\x8detovim kraljestvom in podprl zahtevo svojega ne\xc4\x8daka Pipina II. po Akvitaniji, veliki pokrajini na zahodu Frankovskega cesarstva. Lotarjev brat Ludvik Nem\xc5\xa1ki in njegov polbrat Karel Ple\xc5\xa1asti nista hotela priznati Lotarjeve nadoblasti in sta mu napovedala vojno. Leta 841 sta ga v bitki pri Fontenayu premagala in svoje zavezni\xc5\xa1tvo leta 842 zape\xc4\x8datila s strasbour\xc5\xa1ko prisego, s katero sta Lotarja razglasila neprimernega za cesarski prestol. Lotar se je po teh dogodkih omeh\xc4\x8dal in bil pripravljen na pogajanja.'